
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.5192/11897/93 (1). 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με τη Φ. 5192/11897/93/16.6.1993 απόφαση του 
Υπουργείου Εσωτερικών έγινε δεκτή η από 4.6.1986 αί¬ 
τηση πολιτογράφησης της αλλογενούς αλλοδαπής ΚΟΥΙ- 
ΝΤΑΝΑ ΑΝΤΖΕΛΙΤΑ του ΦΕΛΙΖΑΡΝΤΟ, για την απόκτηση 
της Ελληνικής Ιθαγένειας. 

Αθήνα, 16 Ιουνίου 1993 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤόΥΡΗΣ 

-♦- 

Αριθ. Φ. 22416/5168/93 (2) 

Πολιτογράφηση αλλογενούς, αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 22416/5168/93/4.6.1993 απόφαση του 
Υπουργείου Εσωτερικών έγινε δεκτή η από 31.3.1989 αί¬ 
τηση πολιτογράφησης της αλλογενούς αλλοδαπής ΓΕΩΡ- 
ΓΟΠΟΥΛΟΥ ΒΛΑΝΤΙΣΛΑΒΑ του ΜΠΑΛΤΣΕΡ, για την 
απόκτηση της Ελληνικής Ιθαγένειας. 

Αθήνα, 4 Ιουνίου 1993 

Με εντολή Υπουργού 
Ο Γ ενικός Γ ραμματέας 
ΝΙΚ. ΤΣΙΤΟΥΡΗΣ 

- 4 - 

Αριθ. Φ. 10212/6089/93 (3) 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 10212/6089/93/18.6.1993 απόφαση του 
Υπουργού Εσωτερικών έγινε δεκτή η από 15.12.1989 αί¬ 
τηση πολιτογράφησης της αλλογενούς αλλοδαπής ΔΟΥ- 
ΛΙΑΚΑ ΙΝΓΚΡΙΝΤ-ΕΛΦΡΙΝΤΕ του Φρειδερίκου, για από¬ 
κτηση της Ελληνικής Ιθαγένειας. 

Με τη Φ. 26606/10589/93 όμοια με την ίδια παραπάνω 

χρονολογία έγινε δεκτή η από 20.10.1992 αίτηση πολιτο¬ 
γράφησης της αλλογενούς αλλοδαπής ΓΚΑΛΙΜΑ Ερλί- 
Ερλίντας του Αγριπίνο, για απόκτηση της Ελληνικής Ιθα¬ 
γένειας. 

Αθήνα. 18 Ιουνίου 1993 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

--♦- 


«Η επιδότηση επιτοκίου που θα καταβάλλεται από το 
λογαριασμό του Ν. 128/75 θα κυμαίνεται ανάλογα με την 
οικογενειακή κατάσταση του δικαιούχου ως ακολούθως: 


Για τον άγαμο 

» έγγαμο 

» έγγαμο με ένα παιδί 

» έγγαμο με δύο.παιδιά 

» έγγαμο με τρία παιδιά 

» έγγαμο με τέσσερα παιδιά 

και άνω 


3,0 εκατ. μον. 
4,0 » » 

5,0 » » 

6,0 » » 

7,0 » » 

8,0 » » 


Αριθ. 51091/Β 860 (4) 

Τροποποίηση της 2032.215/24.6.91, κοινής Απόφασης 

Υπουργών Εθνικής Οικονομίας, Οικονομικών και Γε¬ 
ωργίας όπως ισχύει. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

' Έχοντας υπόψη: 

1. Το Ν. 321/69 «περί Κώδικος Δημοσίου Λογιστι¬ 
κού». . 1 

2. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργίαν 
του χρηματοδοτικού συστήματος». 

3. Το Ν. 1266/82 «περί οργάνων ασκήσεως της Νομι- 
. σματικής, Πιστωτικής και Συναλλαγματικής Πολιτικής & 

άλλες διατάξεις». 

4. Τις Κοινές Υπουργικές Αποφάσεις αριθ. 2032215/ 
24.6.91, 2079276/4.12.91,7 78799/Β.1114/22.12.92 
και 987/10.2.93. 

5. Την υπ’ αριθ. Υ 1,935/3.12.92 Κοινή Απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής Οι¬ 
κονομίας». 

6. Την υπ’ αριθ. Υ 1847/1078399/000/7,8.92 Κοινή 
Απόφαση του Πρωθυπουργού και του Υπουργού Εθνικής 
Οικονομίας «Ανάθεση αρμοδιοτήτων.Υπουργού Οικονομι¬ 
κών στον Υφυπουργό Οικονομικών». 

7. Την ανάγκη ενίσχυσης των πολυτέκνων και υποβοή¬ 
θησης της ανάκαμψης της Οικοδομικής δραστηριότητας, 
αποφασίζουμε: 

1. Το α' εδάφιο της παρ. ΙΑγ της αριθμ. 2032215/ 

24.6.91 Κοινής Υπουργικής Απόφασης αντικαθίσταται ως 
εξής: 

«Το ακίνητο ηου θα αγορασθεί ή κατασκευασθεί δεν θα 
υπερβαίνει την αξία των 25.000.000 δρχ., και ειδικά για 
τους πολύτεκνους (4 παιδιά και άνω) δεγ υπερβαίνει την 
αξία των 30.000.000 δρχ.». 

2. Το α' εδάφιο της παρ. ΙΒα της αριθ. 2032215/ 

24.6.91 Κοινής Υπουργικής Απόφασης, όπως έχειαντικα- 
τασταθεί με την Κοινή Υπουργική Απόφαση αριθ. 987/ 
10.2.93 (παρ. 1) αντικαθίσταται ως εξής: 

«Το ετήσιο οικογενειακό εισόδημα δεν θα υπερβαίνει τα 
3.750.000 δρχ. προκειμένου περί αγάμων τα 6.000.000 
δρχ. προκειμένου περί εγγάμων τα 7.000.000 δρχ. προ¬ 
κειμένου περί εγγάμων με 1 παιδί, τα 8.000.000 προκει¬ 
μένου περί εγγάμων με 2 παιδιά τα 9.000.000 δρχ. προ¬ 
κειμένου περί εγγάμων με 3 παιδιά και τα 10.000.000 δρχ. 
προκειμένου περί εγγάμων με 4 παιδιά και άνω». 

3. Το α' εδάφιο της παρ. I Γ της αριθμ. 2032215/ 

24.6.91 Κοινής Υπουργικής Απόφασης αντικαθίσταται ως 
εξής: 


4. Η δαπάνη που προκαλείται, το ύψος της οποίας δεν 
είναι δυνατόν να προσδιορισθεί, θα βαρύνει τον λογαρια¬ 
σμό του Ν. 128/75, ο οποίος δημιουργείται από παρακρά¬ 
τηση επί των χορηγήσεων των τραπεζών με σκοπό την 
επιδότηση επιτοκίων δανείων. Ο λογαριασός αυτός επιδο¬ 
τείται από τον Κρατικό Προϋπολγισμό μόνο σε περίπτωση 
ελλειμματικότητάς του και τον λόγο αυτό η τυχόν επιβά¬ 
ρυνση του Κρατικού Προϋπολογισμού δεν είναι δυνατόν 
να εκτιμηθεί. . 

5. Η απόφαση αυτή αρχίζει να ισχύει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝ/ΝΟΙ ΔΟΥΣΗΖ ΚΩΝ/ΝΟΣ ΓΙΑΤΡΑΚΟΣ 

ΓΕΩΡΓΙΑΣ 

ΧΡΗΣΤΟΣ ΚΟΣΚΙΝΑΣ 
-♦- 

Αριθ. Υ3β/οικ.1228 (5) 

Εφημερίες γιατρών υπηρεσίας υπαίθρου των Κέντρων 
Υγείας και Υγειονομικών Σταθμών. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

2. Τις διατάξεις του Ν. 2071/92 ΦΕΚ. 123/τ.Α'/92. 

3. Τις διατάξεις του Ν. 1397/83/ΦΕΚ. 143/Τ.Α/83, του 
.Ν. 1579/85/ΦΕΚ 217/τ.Α'/85 και του Ν. 1759/88/ΦΕΚ 
50/τ.Α'/88. 

4. Τις διατάξεις του άρθρου 20 του Ν. 1963/91/ΦΕΚ. 
138/τ.Α'/91. 

5. Τις διατάξεις του Ν. 1505/84/ΦΕΚ. 194/τ.Α'/84 και 
του Ν. 1810/88/ΦΕΚ. 223/τ.Α'/88. 

6. Την αριθμ. 2039921/3479/0022/14.6.91 απόφαση 
του Υπουργού Οικονομικών, όπως τροποποιήθηκε με την 
αρ. 2051142/4556/0022/29.7.91 όμοια. 

7. Την υπ’ αριθ. Υ. 1938/1992 κοινή απόφαση του Πρωτ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων για τη μεταβίβαση αρμοδιοτήτων, 
αποφασίζουμε: 

ΚΕΦ. Α 

1. Εγκρίνουμε την καταβολή αποζημίωσης, για εργασία 
πέραν της υποχρεωτικής, για εφημερίες γιατρών υπηρε¬ 
σίας υπαίθρου, στα Κέντρα Υγείας, κατά τις καθημερινές, 
τα Σαββατοκύριακα, αργίες και εξαιρέσιμες ημέρες, για το 
διάστημα από 1.1.1993 έως 31.12.1993. 

2. Ο αριθμός των εφημεριών κατά μήνα, για κάθε για¬ 
τρό, δεν μπορεί να υπερβαίνει τις οκτώ (8). 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


5129 


3. Το πρόγραμμα των εφημεριών των Κ.Υ. συντάσσεται 
μηνιαίως από την τριμελή διοικούσα επιτροπή κάθε Κ.Υ. 
και εγκρίνεται από την Δ/νση Υγείας ή ΥγεΙας-Πρόνοιας 
της οικείας νομαρχίας σύμφωνα με τις οδηγίες και κατευ¬ 
θύνσεις του Υπουργείου μας και με βάση τις πραγματικές 
ανάγκες του κάθε Κ.Υ., όπως αυτές προσδιορίζονται από 
τα πληθυσμιακά δεδομένα και τις ιδιαιτερότητες κάθε πε¬ 
ριοχής, με τον περιορισμό της επομένης παραγράφου. 

4. Στο πρόγραμμα εφημεριών των Κέντρων Υγείας, η 
συμμετοχή των γιατρών υπηρεσίας υπαίθρου, περιορίζε¬ 
ται σε έναν (1) για τις ημέρες που εφημερεύουν ενεργά 
ένας ή περισσότεροι γιατροί Ε.Σ.Υ. και σε δύο (2) για τις 
ημέρες που δεν υπάρχει σε ενεργό εφημερία γιατρός 
Ε.Σ.Υ., ειδικότητας Γενικής ιατρικής, Παθολογίας ή Χει¬ 
ρουργικής. 

5. Οι εφημερίες είναι υποχρεωτικές, γίνονται σε 16ωρη 
συνεχή υπηρεσία τις καθημερινές και 24ωρη τα Σάββατα, 
τις Κυριακές, αργίες και εξαιρέσιμες, μέσα στο Κέντρο 
Υγείας, η δε καταβολή της αποζημίωσής τους, σε καμμία 
περίπτωσή, δεν μπορεί να υπερβαίνει τα όρια που θέτει το 
άρθρο 104 του Συντάγματος. 

6. Στα προγράμματα εφημεριών των Κέντρων Υγείας, 
μπορούν να συμμετέχουν οι γιατροί υπηρεσίας υπαίθρου 
των Υγειονομικών Σταθμών περιοχής ευθύνης τους, εκτός 
από τους οπλίτες γιατρούς και τους γιατρούς υπηρεσίας 
υπαίθρου που υπηρετούν στους Υ.Σ. 24ωρης ετοιμότη¬ 
τας, αφότου χαρακτηριστούν αυτοί ως 24ωρης ετοιμότη¬ 
τας και εφεξής. 

7. Δεν επιτρέπονται εφημερίες στους Υγειονομικούς 
Σταθμούς. 

8. Οι Δ/νσεις Υγείας και Υγείας, Πρόνοιας των νομαρ¬ 
χιών, σε καμμία περίπτωση δεν υποχρεούνται να εξα¬ 
ντλούν τα ανώτατα όρια των προβλεπομένων εφημεριών 
των γιατρών υπηρεσίας υπαίθρου, αλλά υποχρεούνται να 
προσαρμόζουν τα προγράμματα στις πραγματικές ανά¬ 
γκες των Κ.Υ. 

9. Η αποζημίωση των γιατρών υπηρεσίας υπαίθρου, για τις 
προσφερόμενες εφημερίες, υπολογίζεται σύμφωνα με το 
άρθρο 7 του Ν. 1810/88 και το άρθρο 20 του Ν. 1963/91. 

ΚΕΦ. Β' 

1. Από τον περιορισμό της παραγράφου 7 του Κεφ. Α' 
της παρούσας, εξαιρούνται οι Υγειονομικοί Σταθμοί, που 
λειτουργούν σε περιαστικές περιοχές των νομαρχιών και 
δεν έχουν δυνατότητα λειτουργικής διασύνδεσης και κά¬ 
λυψης από Κέντρα Υγείας. 

2. Στις περιοχές αυτές, μπορεί να εφημερεύουν Υγειο¬ 
νομικοί Σταθμοί, οριζόμενοι ως σταθερά ή εκ περιτροπής 
κέντρα εφημερίας, καθ’ ομάδας Υ.Σ., τα Σάββατά, Κυρια¬ 
κές, αργίες και εξαιρέσιμες. 

3. Με απόφαση του οικείου νομάρχη καθορίζονται οι 
ομάδες των Υ.Σ. και τα κέντρα εφημερίας, τα οποία δεν 
μπορεί να υπερβαίνουν τα τρία (3) κατά νομαρχία. 

4. Ο αριθμός των εφημεριών κατά μήνα, για κάθε για¬ 
τρό, δεν μπορεί να υπερβαίνει τις οκτώ (8). 

5. Το πρόγραμμα των εφημεριών των Υ.Σ. συντάσσεται 
από την Δ/νση Υγείας ή Υγείας-Πρόνοιας της οικείας νο¬ 
μαρχίας και εγκρίνεται από το νομάρχη. 

6. Στο πρόγραμμα εφημεριών των Υ.Σ., η συμμετοχή 
των γιατρών υπηρεσίας υπαίθρου που υπηρετούν στους 
Υ.Σ. κάθε ομάδας, περιορίζεται σε ένα (1) για τις ομάδες 
που απαρτίζονται από Υ.Σ. που δεν υπερβαίνουν τους 
τρεις (3) στον αριθμό, και σε δύο (2) γιατρούς όταν ο αριθ¬ 
μός των Υ.Σ. που απαρτίζουν την ομάδα είναι ανώτερος 
των τριών (3). 


7. Οι εφημερίες γίνονται σε 24ωρη συνεχή υπηρεσία, 
κατά τα Σάββατα, τις Κυριακές, αργίες και εξαιρέσιμες, 
μέσα στο Κέντρο Εφημερίας και η καταβολή της αποζημί¬ 
ωσής τους δεν μπορεί να υπερβαίνει τα οριζόμενα από το 
άρθρο 104 του Συντάγματος. 

8. Οι παράγραφοι 6, 8 και 9 του Κεφ. Α’, ισχύουν όσον 
αφορά και στα προγράμματα εφημεριών των Υ.Σ. των πε- 
ριαστικών περιοχών. 

Κεφ. Γ' 

Κάλυψη Δαπάνης. 

1. Η δαπάνη που θα προκληθεί από την εφαρμογή της 
απόφασης, θα αντιμετωπισθεί από πιστώσεις του προϋ¬ 
πολογισμού των οικείων νομαρχιών, έτους 1993, όπου 
υπάρχει σχετική πρόβλεψη, στον Φ. 155, ΚΑΕ 0511 και 
ΚΑΕ0512. 

2. Το ύψος της δαπάνης δεν μπορεί να υπολογιστεί, κα¬ 
θόσον τα προγράμματα εφημεριών συντάσσονται και 
εγκρίνονται από τις νομαρχίες, ανάλογα με τις πραγματι¬ 
κές τους ανάγκες και τον εγκεκριμένο προϋπολογισμό 
τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

1 Αθήνα, 16 Φεβρουάριου 1993 

Ο ΥΦΥΠΟΥΡΓΟΣ 

Ν. ΑΝΑΓΤΑΣΟΠΟΥΛΟΣ 
—--♦- 

Αριθ. Υ3β/θΐκ. 1227 (6) 

Ενεργείς εφημερίες γιατρών υπηρεσίας υπαίθρου Υ.Σ. 
νησιών. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

1 2. Τις διατάξεις του Ν. 2071/92 ΦΕΚ. 123/τ:Α792. 

3. Τις διατάξεις του Ν. 1397/83/ΦΕΚνΠ 43/τ.Α/83, του 
Ν. 1579/85/ΦΕΚ. 217/τ.Α785 και του Ν. 1759/88/ΦΕΚ. 
50/Τ.Α788. 

4. Τις διατάξεις του άρθρου 20 του Ν. 1963/91/ΦΕΚ 
38/Τ.Α791. 

5. Τις διατάξεις του Ν. 1505/84/ΦΕΚ. 194/τ.Α /84 και 
του Ν. 1810/88/ΦΕΚ. 223/τ.Α788. 

6. Τις ειδικές γεωργραφικές, συγκοινωνιακές και κοινω¬ 
νικές συνθήκες των μικρών νησιών της χώρας. 

7. Την αρ. 2039921 /3479/0022/14.6.91 απόφαση του 
Υπουργού Οικονομικών, όπως τροποποιήθηκε με την αρ. 
2051142/4556/0022/29.7.91 όμοια. 

7. Την υπ’ αριθ. Υ. 1938/1992 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων για τη μεταβίβαση αρμοδιοτήτων, 
αποφασίζουμε: 

Α) Εγκρίνουμε την καταβολή αποζημίωσης, για εργασία 
πέραν της υποχρεωτικής, για εφημερίες γιατρών υπηρε¬ 
σίας υπαίθρου, που υπηρετούν στους παρακάτω Υγειονο¬ 
μικούς Σταθμούς (Υ.Σ.) και για το χρονικό διάστημα από 
1.1.1993 έως 31.12.1993, κατά τα Σάββατα, τις Κυρια¬ 
κές, αργίες και εξαιρέσιμες. 

1. Νομαρχία Ανατ. Αττικής, Υ.Σ. Κέας. 

2. Νομαρχία Δωδεκανήσου, Υ.Σ. Κάσου, Υ.Σ. Χάλκης. 

3. Νομαρχία Κέρκυρας, Υ.Σ. Ερεικούσας, Υ-Σ. Μαθρα- 
κίου, Υ.Σ. Οθωνών. 

4. Νομαρχία Κυκλάδων, Υ.Σ. Αμοργού, Υ.Σ. Αιγιάλης 

Αμοργού, Υ.Σ. Αρκεσίνας, Υ.Σ. Δονούσας, Υ.Σ. Κουφονη- 
σίων καθώς και Σχοινούσας και Ηράκλειας (εξυπηρετού¬ 
μενες κοινότητες), Υ.Σ. Ίου, Υ.Σ. Ανάφης, Υ.Σ. Σικίνου, 
Υ.Σ. Φολέγανδρου, Υ.Σ. θηρασίας και Υ.Σ. Αντιπάρου. 

5. Νομαρχία Λακωνίας, Υ.Σ. Ελαφονήσου. 

6. Νομαρχία Μαγνησίας, Υ.Σ. Αλονήσου. 

7. Νομαρχία Πειραιά, Υ.Σ. Σίφνου, Υ.Σ. Σερίφου, Υ.Σ. 
Κιμώλου, Υ.Σ. Κύθνου, Υ.Σ. Δρυοπίδας Κύθνου. 

8. Νομαρχία Χανιών, Υ.Σ. Γαύδου. 

9. Νομαρχία Χίου, Υ.Σ. Οινουσών, Υ.Σ. Ψαρών. 

Β) Ο αριθμός των εφημεριών για κάθε γιατρό, δεν μπο¬ 
ρεί να υπερβαίνει τις οκτώ (8) εφημερίες το μήνα, ενώ 
μπορούν να συμμετέχουν και οπλίτες γιατροί. 

Οι εφημερίες είναι υποχρεωτικές και γίνονται σε 24ωρη 
βάση, στους παραπάνω αναφερόμενους Υ.Σ. 

Η αποζημίωση υπολογίζεται βάσει του άρθρου 7 του Ν. 
1810/88. 

Γ) Κάλυψη Δαπάνης. 

1. Η δαπάνη που θα προκληθεί από την εφαρμογή της 
παρούσας απόφασής, θα αντιμετωπιστεί από πιστώσεις, 
του Προϋπολογισμού των οικείων νομαρχιών, έτους 1993, 
όπου υπάρχει πρόβλεψη στον Φ. 155, ΚΑΕ 0511 και ΚΑΕ 
0512. 

2. Το ύψος της δαπάνης δεν μπορεί να υπολογιστεί, κα¬ 
θόσον τα προγράμματα εφημεριών, συντάσσονται και 
εγκρίνονται από τις Δ/νσεις Υγείας και Υγείας, Πρόνοιας 
των οικείων νομαρχιών, ανάλογα με τις πραγματικές τους 
ανάγκες και τον εγκεκριμένο προϋπολογισμό τους. 

Η απόφαση-αυτή νά δημοσιευθεί στην Εφημερίδα της' 
Κυβερνήσεώς. · * 

Αθήνα, 16 Φεβρουάριου 1993 

1 ' ■ ΟΫΦΥΠΟΥΡΓΟΣ- 

'·’ Ν. ΑΝΑΣΤΑΣΟΠΟΥΛΟΣ 
•-♦— . 

Αριθ. 64808 . - ^ > ; (7) 

Μετατροπή του Υποθηκοφυλακείου Ρεθύμνης από Έμμι- 
λ ·. σθο σε Άμισθο. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 1) των παρ. 1 έως 4 του 
άρθρου 20 του Ν-. 2145/1993 «Ρύθμιση θεμάτων εκτελέ- 
σεως ποινών, επιταχύνσεως και εκσυγχρονισμού των δια¬ 
δικασιών απονομής της δικαιοσύνης και άλλων θεμάτων 
(ΦΕΚ 88/τεύχος Α/28.5.93), 2) του Ν. 1558/85 όπως συ¬ 
μπληρώθηκε με το άρθρο 27 του Ν. 2081/92 (ΦΕΚ. 

154/Α) και 3) το γεγονός ότι από τις διατάξεις της παρού- 
σης απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Το Έμμισθο Υποθηκοφυλακείο Ρεθύμνης μετατρέπε- 
ται σε Άμισθο. . . - 

Χρόνος έναρξης λειτουργίας του ανωτέρω Υποθηκοφυ¬ 
λακείου ως Αμίσθου, ορίζεται η 1η Σεπτεμβρίου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεώς. 

Αθήνα, .18 Ιουνίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. ΥΠΠΟ/ΑΡΧ/Β1/Φ31/27178/550 (8) 

Χαρακτηρισμός της οικίας Τσέρου στο Σόλο Καλαβρύτων, 
ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.91 Υ.Α (ΦΕΚ 
987/Β/28.11.91) και (ΦΕΚ 17/Β/16.1.91) για μεταβί¬ 
βαση αρμοδιοτήτων Υπουργού και δικαιώματαός υπογρα¬ 
φής «Με Εντολή Υπουργού στους Γενικό Γραμματέα 
κ.λ.π» 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την αριθμ. 3/27.4.93 ομόφωνη γνωμοδότηση του 
Τοπικού Συμβουλίου Μνημείων Ανατολικής Πελοποννή- 
σου, αποφασίζουμε: 

Χαρακτηρίζουμε την οικία Τσέρου στο Σόλο Καλαβρύ¬ 
των, ως ιστορικό διατηρητέο μνημείο, με ακτίνα προστα¬ 
σίας 10μ, επειδή συνδέεται άμεσα με τη νεώτερη ιστορία 
μας και αποτελεί χαρακτηριστικό δείγμα λαϊκής αρχιτε¬ 
κτονικής της ορεινής Αχαΐας, των αρχών του 19ου αιώνα. 

Η απόφαση αυτή να δημοσιευθεί στην Εφημερίδα της 
Κυβερνήσεώς. 

Αθήνα, 16 Ιουνίου 1993 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ30/27526/531 (9) 

Χαρακτηρισμός Ι.Ν. Σωτήρα Χαρούδας, επαρχίάς Οιτύλου 
Νομού Λακωνίας, ως ιστορικού διατηρητέου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.91 Υ.Α. 
(ΦΕΚ 987/Β/28.11.91) και ΦΕΚ 17/Β/16.1.91) για μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με Εντολή Υπουργού στους Γενικό Γραμματέα 
κ.λπ.». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την αριθμ. 3/27.4.93 ομόφωνη γνωμοδότηση του 
Τοπικού Συμβουλίου Μνημείων Ανατολικής Πελοποννή- 
σου, αποφασίζουμε: 

Χαρακτηρίζουμε τον ιερό ναό του Σωτήρα, που βρίσκε¬ 
ται στην Κοινότητα Χαρούδας επαρχίας Οιτύλου του Νο¬ 
μού Λακωνίας, ως ιστορικό διατηρητέο μνημείο, με ζώνη 
προστασίας 5 μ. : γύρω του. 

Πρόκειται για μονόχωρο ναό κτισμένο με μεγάλους αρ¬ 
γούς λίθους. Εξωτερικά στο δυτικό τοίχο σώζεται χαμηλό 
κτιστό θρανίο. 

Η απόφαση αυτή να δημοσιευθεί στην Εφημερίδα της 
Κυβερνήσεώς. 

Αθήνα, 16 Ιουνίου 1993 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

Λριθ. ΥΠΠΟ/ΑΡΧ/Β1 /Φ30/27482/536 (10) 

Χαρακτηρισμός οικίας Παν. & Αντ. Ευθυμίου στην Ορεινή 
Μελιγού, επαρχία Κυνουρίας Νομού Αρκαδίας, ως 
ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10:91 Υ.Α. 
(ΦΕΚ 987/Β/28.11.91) και ΦΕΚ 17/Β/16.1.91) για μετα¬ 
βίβαση αρμοδιοτήτων Υπουργού και δικαιώματος υπογρα- 
κρής «Με Εντολή Υπουργού στους Γενικό Γραμματέα 
κ.λπ.». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την αριθμ. 3/27.4.93 ομόφωνη γνωμοδότησή του 
Τοπικού Συμβουλίου Μνημείων Ανατολικής Πελοποννή- 
σου, αποφασίζουμε: 

Χαρακτηρίζουμε την οικία Ευθυμίου που βρίσκεται στην 
Ορεινή Μελιγού επαρχίας Κυνουρίας, του Νομού Αρκα¬ 
δίας ως ιστορικό διατηρητέο μνημείο. 

Πρόκειται για χαρακτηριστικό δείγμα της παραδοσιακής 
τοπικής αρχιτεκτονικής των αρχών του 19ου αιώνα. 

Δεξιά της θύρας εισόδου σώζει εντοιχισμένη πλάκα με 
επιγραφή που αναγράφει το έτος 1818. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1993 

Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

-φ- 

Αριθ. ΥΠΠΟ/ΑΡΧ/Β1 /Φ30/27530/534 (11) 

Χαρακτηρισμός Ι.Ν. Αγ. Ιωάννη κοινότητας Μίνας, επαρ¬ 
χίας Οιτύλου Ν. Λακωνίας, ως ιστορικού διατηρητέου 
μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.91 Υ.Α. 
(ΦΕΚ 987/Β/28.11.91) και ΦΕΚ 17/Β/16.1.91) για μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με Εντολή Υπουργού στους Γενικό Γραμματέα 
κ.λπ.». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την αριθμ. 3/27.4.93 ομόφωνη γνωμοδότηση του 
Τοπικού Συμβουλίου Μνημείων Ανατολικής Πελοποννή- 
σου, αποφασίζουμε: 

Χαρακτηρίζουμε τον ναό του Αγ. Ιωάννη στην Κοινότητα 
Μίνας, επαρχίας Οιτύλου, νομού Λακωνίας, ως ιστορικό 
διατηρητέο μνημείο, με ζώνη προστασίας 15μ. γύρω του. 

Ο ναός αποτελεί χαρακτηριστικό δείγμα Μανιάτικης αρ¬ 
χιτεκτονικής και κοσμείται με αξιόλογα γλυπτά Βυζαντι¬ 
νών χρόνων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1993 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

- » - 

Αριθ. 77152/2043 (12) 

Ορισμός εκκαθαρίστριας αρχής για την τακτοποίηση λο¬ 
γαριασμών της κινητής Ναυτικής Υπηρεσίας. 

Ο ΥΠΟΥΡΓΟΣ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 71/75 «περί κυρώσεως των τελι¬ 
κών πράξεων της Παγκοσμίου Διοικητικής Διασκέψεως 
Τηλεγραφίας και Τηλεφωνίας» (Γενεύη 1973). 

2. Τις διατάξεις του Ν. 1504/1984 «περί κυρώσεως της 
Διεθνούς Συμβάσεως Τηλεπικοινωνιών (ΝΑΪΡΟΜΠ11982) 
και των παραρτημάτων και πρωτοκόλλων». 

3. Τις διατάξεις του άρθρου 66 του Κανονισμού Ραδιοε¬ 
πικοινωνιών (Γενεύη 1979) που κυρώθηκε με το Ν. 1843/ 
89. 

4. Τη σύσταση Ρ90/Ρ111 της ΟΟΙΤΤ. 

5. Το με αριθμό 450/23.1.81 έγγραφο της· ΙΙίΤ. 

6. Τη με αριθμ. Υ1946/10.12.92 απόφαση του Πρωθυ¬ 
πουργού και Υπουργού Μεταφορών και Επικ/νιών «ανά¬ 
θεση αρμοδιοτήτων Υπουργού Μεταφορών και Επικ/,νιών 
στον Υφυπουργό Μεταφορών και Επικοινωνιών Παναγι¬ 
ώτη Δελημήτσο». 

7. Τις διατάξεις του ΠΔ 116/77 και του ΠΔ 362/84 
«περί εγκρίσεως και Θέσεως. εις εφαρμογήν Κανονισμού 
περί Τηλεπικοινωνιών των Ελληνικών Εμπορικών 
πλοίων». 

8. Τη με αριθμό 56568/23.12.85 απόφαση του Υπουρ¬ 
γού Μεταφορών και Επικοινωνιών όπως τροποποιήθηκε 
με την αριθμό 70604/26.4-89 απόφαση. 

9. Την από 21.12.92 αίτηση της εταιρείας «ΝΑΒΙΣΑΤ 
ΕΛΕΚΤΡΟΝΙΚ ΚΑΙ ΡΑΔΙΟ ΣΕΡΒΙΣ ΕΓ1Ε». 

10. Το με αριθ. 232.22/179485/1.6.93 έγγραφο του 
ΟΤΕ, αποφασίζουμε: '· ' 

11. Ορίζουμε την εταιρειά «ΝΑΒΙΣΑΤ ΕΛΕΚΤΡΟΝΙΚ ΚΑΙ 
ΡΑΔΙΟ ΣΕΡΒΙΣ ΕΠΕ» Φίλωνος 79 - 81 Πειραιά, σαν εκκα- 
θαρίστρια αρχή, για την εκμετάλλευση εκκαθάριση και λο¬ 
γιστική τακτοποίηση λογαριασμών της κινητής ναυτικής 
υπηρεσίας. 

2. Ο χαρακτηριστικός κωδικός αριθμός αναγνωρίσεως 
(ΟΙΑΟ) της ανωτέρω εκκαθαρίστριας αρχής είναι ΘΗ 08. 

3. Η εταιρεία είναι υποχρεωμένη: 

α. Να ενημερώνει αμέσως και ανελλιπώς το Υπουργείο 
Μεταφορών και Επικοινωνιών για ην ανάληψη εκκαθάρι¬ 
σης λογαριασμών νέων πλοίων ως και για την καταγγελία 
σχετικών συμβάσεων. 

β. Να εξοφλεί τους σχετικούς λογαριασμούς μέσα στις 
οριζόμενες κάθε φορά προθεσμίες. 

γ. Να ενημερώνει τους συμβεβλημένους μ’ αυτή κινη¬ 
τούς σταθμούς για την υποχρέωσή τους να χρησιμοποιούν 
κανονικά το ΟΑΟ τους και να το γνωστοποιεί σ’ όλες τις 
ενδιαφερόμενος υπηρεσίες και παράκτιους σταθμούς. 

4. Η μη τήρηση των όρων και κανονισμών εκμετάλλευ- 

σης κάι λογιστικής τακτοποίησης λογαριασμών της κινη¬ 
τής ναυτικής υπηρεσίας και των ανωτέρω υποχρεώσεων 
συνεπάγεται την ανάκληση της άδειας αυτής. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1993 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΔΕΛΗΜΗΤΣΟΣ 


Αριθ. Α. 18011 ' (13) 

Σύσταση ίδιου Νομικού Προσώπου στην κοιν. Φα¬ 
ρών Ν. Αχαΐας με την επωνυμία Σχολική Επιτροπή 
Νηπιαγωγείου - Δημοτικού Κοινότητας Φαρών. 

6 ΝΟΜΑΡΧΗΣ ΑΧΑΪΑΣ 
Έχοντας υπόψη: 

1; Τις διατάξεις: α) του άρθρ. 11 του Ν. 2130/93, β) των 
παραγρ. 8 - 15;του άρθρου 5 του Ν. 1894/1990, «Για την 
Ακαδημία Αθηνών και άλλες εκπαιδευτικές διατάξεις» (Α' 
110) και.γ) του άρθρου 187 του δημοτικού και κοινοτικού 
κώδικα (Π.Δ. 323/1989) (Α’ 146). 

2. Την αρ. 32/93 απόφαση του Κοινοτικού Συμβουλίου 
Φαρών του Νομού Αχαΐας για σύσταση Σχολικής Επιτρο¬ 
πής, αποφασίζουμε: 

1. Συστήνουμε στην Κοινότητα Φαρών του Νομού 
Αχαΐας ίδιο νομικό πρόσωπο με την ερωνυμία: «Σχολική 
Επιτροπή Νηπιαγωγείου - Δημοτικού.Σχολείου της Κοινό¬ 
τητας Φαρών». 

Η συνιστωμένη με την απόφαση αυτή σχολική επιτροπή 
διοικείται από πενταμελές (5) διοικητικό συμβούλιο, απο- 
τελούμενο από: . , 

α) Τον εκάστοτε Πρόεδρο της Κοινότητας Φαρών ως 
Πρόεδρο της Σχολικής Επιτροπής, αναπληρούμενο από το 
νόμιμο αναπληρωτή,του, . 

β) Τον εκάστοτε Διευθυντή του Δημοτικού Σχολείου 
Φαρών ως μέλος με τον αναπληρωτή του. 

γ),Έναν κοινοτικό σύμβουλο της Κοινότητας Φαρών ως 
μέλος με τον αναπληρωτή του, επίσης κοινοτικό σύμ¬ 
βουλο. 

δ) Τον εκάστοτε Πρόεδρο του Συλλόγου γονέων και κη¬ 
δεμόνων Νηπιαγωγείου - Δημοτικού Φαρών, ως μέλος, με 
τον νόμιμο αναπληρωτή του. 

ε) Έναν έγκριτο δημότη της κοινότητας Φαρών ως μέ¬ 
λος με τον αναπληρωτή του. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 


γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευάής για τον 
εφοδιασμό από τον οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων μέ βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομίες και 
κληροδοσίες. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Από τις διατάξεις της παρούσας δεν προκαλείται δα¬ 
πάνη σε βάρος του ισχύοντος προϋπολογισμού της Κοινό¬ 
τητας Φαρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Ιουνίου 1993 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. Α. 18012 (14) 

Σύσταση ίδιου Νομικού Προσώπου στην κοιν. Φα¬ 
ρών Ν. Αχαΐας με την επωνυμία Σχολική Επιτροπή 
Γυμνασίου - Λυκείου Κοινότητας Φαρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: α) του άρθρ. 11 του Ν. 2130/93, β) των 
παραγρ. 8-15 του άρθρου 5 του Ν. 1894/1990, «Για την 
Ακαδημία Αθηνών και άλλες εκπαιδευτικές διατάξεις» (Α' 
110) και γ) του άρθρου 187 του δημοτικού και κοινοτικού 
κώδικα (Π.Δ. 323/1989) (Α' 146). 

2. Την αρ. 33/93 απόφαση του Κοινοτικού Συμβουλίου 
Φαρών του Νομού Αχαΐας για σύσταση Σχολικής Επιτρο¬ 
πής, αποφασίζουμε: 

1. Συστήνουμε στην Κοινότητα Φαρών του Νομού 
Αχαΐας ίδιο νομικό πρόσωπο με την επωνυμία: «Σχολική 
Επιτροπή Γ υμνασίου - Λυκείου της Κοινότητας Φαρών. 

Η συνιστωμένη με την απόφαση αυτή σχολική επιτροπή 
διοικείται από εξαμελές (6) διοικητικό συμβούλιο, αποτε- 
λούμενο από: 

α) Τον εκάστοτε Πρόεδρο της Κοινότητας Φαρών ως 
Πρόεδρο της Σχολικής Επιτροπής, αναπληρούμενο από το 
νόμιμο αναπληρωτή του. 

β) Τον εκάστοτε Διευθυντή του Γυμνασίου - Λυκείου 
Φαρών ως μέλος με τον αναπληρωτή του. 

γ) Έναν κοινοτικό σύμβουλο της Κοινότητας Φαρών ως 
μέλος με τον αναπληρωτή του, επίσης κοινοτικό σύμ¬ 
βουλο. 

δ) Τον εκάστοτε Πρόεδρο του Συλλόγου γονέων και κη¬ 
δεμόνων Γυμνασίου - Λυκείου Φαρών, ως μέλος, με τον 
νόμιμο αναπληρωτή του. 

ε) Έναν έγκριτο δημότη ως μέλος με τον αναπληρωτή 
του επίσης έγκριτο δημότη. 

στ) Τον εκάστοτε εκπρόσωπο της μαθητικής κοινότη¬ 
τας ώς μέλος με τον αναπληρωτή του. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Από τις διατάξεις της παρούσας δεν προκαλείται δα¬ 
πάνη σε βάρος του ισχύοντος προϋπολογισμού της κοινό¬ 
τητάς Φαρών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Ιούνίου 1993 
Ο Νομάρχης 
ΝΙΚΟΣ ΤΑΓΑΡΗΣ 

' - » —— 

Αριθ. Γ55/125 (15) 

Συμπλήρωση της Γ55/120/19.3.93 απόφασης Υποδιοι¬ 
κητή ΙΚΑ 

Ο ΥΠΟΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Τον Κανονισμό Φαρμακευτικής Περίθαλψης (άρθρο 
3, παράγρ. 5). 

2. Την υπ’ αριθ. 090/1/10.2.83 απόφαση.εκχώρησης 
αμροδιοτήτων του Διοικητή όπως τροποποιήθηκε με την 
υπ’ αριθ. 090/1/27.8.91 νεώτερη απόφαση. 

3. Την υπ’ αριθ. Γ55/120/19.3.93 απόφασή μας, απο¬ 
φασίζουμε: 

1. Στην παράγραφο 1 της υπ’ αριθ. Γ55/120/19.3.93 
απόφασή μας, για τη θεώρηση συνταγών ΙΚΑ, νά προστε¬ 
θεί το εξής εδάφιο: 

«Η παραπάνω θεώρηση απαιτείται και στις συνταγές 
στις οποίες αναγράφονται ιδιοσκευάσματα και των λοιπών 
αναστολέων της αντλίας πρωτονίων που ήδη. κυκλοφο¬ 
ρούν στο εμπόριο ή πρόκειται να κυκλοφορήσουν στο μέλ¬ 
λον». · 

2. Από την απόφαση αυτή δεν προκαλείται δαπάνη σε 
βάρος του προϋπολογισμού του Ιδρύματος. 1 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Ιουνίου 1993 
Ο Υποδιοικητής 
I. ΚΑΒΑΡΑΤΖΗΣ 
. . -- 

ΔΙΟΡΘΩΣΕΙΣ ΣΦΑΛΜΆΤΩΝ 

(16) 

Στη Φ.121/Β3/258/1923 απόφαση του Υπουργού 
Εθνικής Παιδείας και θρησκευμάτων, που δημοσιεύτηκε 
στο ΦΕΚ 234/6.4.1993 (τ.Β') και αφορά κοστολόγηση 
δωρεάν συγγραμμάτων στους φοιτητές των.Α.Ε.1. επιφέ- 
ρεται η πιο κάτω διόρθωση: 

Στη σελίδα 2823 και στις εκδόσεις «Πουρνάρα» από τον 
λανθασμένο τίτλο του Συγγράματος «ΑΠΟΛΟΓΙΑ» στο σω¬ 
στό «ΑΓΙΟΛΟΓΙΑ». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ 6Β 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


' Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίοϋ 

» 

3.αοο 

» 

150 

ι) » 

» 

» 

Α.Ε. & Ε.Π.Ε. 

» 

200Ό00 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















